CELEX: 32016R0690
Language: ro
Date: 2016-05-04 00:00:00
Title: Regulamentul de punere în aplicare (UE) 2016/690 al Consiliului din 4 mai 2016 privind punerea în aplicare a articolului 21 alineatele (1) și (5) din Regulamentul (UE) 2016/44 privind măsuri restrictive având în vedere situația din Libia

5.5.2016   
            
            
               RO
            
            
               Jurnalul Oficial al Uniunii Europene
            
            
               L 120/1
            
         REGULAMENTUL DE PUNERE ÎN APLICARE (UE) 2016/690 AL CONSILIULUI
   din 4 mai 2016
   privind punerea în aplicare a articolului 21 alineatele (1) și (5) din Regulamentul (UE) 2016/44 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatele (1) și (5),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 18 ianuarie 2016, Consiliul a adoptat Regulamentul (UE) 2016/44.
            
         
               (2)
            
            
               La 27 aprilie 2016, Comitetul Consiliului de Securitate al Organizației Națiunilor Unite (ONU) instituit în temeiul Rezoluției (RCSONU) 1970 (2011) a Consiliului de Securitate al Organizației Națiunilor Unite a adăugat o navă pe lista navelor cărora li se aplică măsurile restrictive.
            
         
               (3)
            
            
               La 1 aprilie 2016, Comitetul Consiliului de Securitate al ONU instituit în temeiul RCSONU 1970 (2011) a actualizat informațiile de identificare referitoare la trei persoane cărora li se aplică măsurile restrictive.
            
         
               (4)
            
            
               Prin urmare, anexele II și V la Regulamentul (UE) 2016/44 ar trebui să fie modificate în mod corespunzător,
            
         ADOPTĂ PREZENTUL REGULAMENT:
   Articolul 1
   Anexele II și V la Regulamentul (UE) 2016/44 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 mai 2016.
      
         
            Pentru Consiliu
         
         
            Președintele
         
         A.G. KOENDERS
      
   
   
      (1)  JO L 12, 19.1.2016, p. 1.
   
      ANEXĂ
      
                  I.
               
               
                  Nava menționată în lista de mai jos se adaugă pe lista navelor cărora li se aplică măsurile restrictive prevăzute în anexa V la Regulamentul (UE) 2016/44.
                  B.   Entități
                  
                           
                              1.
                           
                           
                              
                                 Denumire: DISTYA AMEYA
                              
                                 Cunoscută și sub denumirea: KASSOS. Cunoscută anterior sub denumirea: indisponibil. Adresă: indisponibil. Inclusă pe listă la: 27 aprilie 2016.
                              
                                 Informații suplimentare
                              
                              Numărul OMI: 9077343. Inclusă pe listă în conformitate cu punctul 10 literele (a) și (b) din Rezoluția 2146 (interdicții de încărcare, transport sau descărcare; interdicție de a intra în porturi). În temeiul punctului 11 din Rezoluția 2146 (2014), prezenta desemnare este valabilă de la 27 aprilie până la 26 iulie 2016, cu excepția cazului în care i se pune capăt înainte de termen de către comitet în conformitate cu punctul 12 din Rezoluția 2146 (2014). Capacitatea totală de transport: 95 420. Statul de pavilion: India. Este posibil ca nava să fi fost vândută recent unui cumpărător necunoscut, iar numele navei să fi fost schimbat în Kassos. Începând din 26 aprilie 2016, nava se află la nord de Al-Bayda, Libia, îndreptându-se către Malta.
                           
                        
            
                  II.
               
               
                  Rubricile aferente persoanelor menționate mai jos înlocuiesc rubricile corespunzătoare acestora prevăzute în anexa II la Regulamentul (UE) 2016/44.
                  A.   Persoane
                  
                           
                              14.
                           
                           
                              
                                 Nume: MUTASSIM QADHAFI
                              
                                 Titlu: indisponibil. Desemnare: Consilier pentru securitatea națională. Data nașterii: 1976. Locul nașterii: Tripoli, Libia. Pseudonim cert: ALMUATESEM BELLAH MUAMMER QADHAFI; MUATASSIM BILLAH ABUMINYAR QADHAFI. Pseudonim incert: MOATASSAM; MUATASMBLLA; MUATASIMBLLAH. Cetățenie: indisponibil. Nr. pașaport: Nr. PAȘAPORTULUI LIBIAN B/001897. Nr. național de identificare: indisponibil. Adresă: indisponibil. Inclus pe listă la: 26 februarie 2011. Alte informații: Inclus pe listă în conformitate cu punctele 15 și 17 din Rezoluția 1970 (interdicții de călătorie, înghețarea activelor). Statut/localizare presupus(ă): decedat. Se presupune că a decedat la Sirte, în Libia, la 20 octombrie 2011.
                              
                                 Informații suplimentare
                              
                              Asociere strânsă cu regimul. Inclus pe listă în conformitate cu punctele 15 și 17 din Rezoluția 1970 (interdicții de călătorie, înghețarea activelor).
                           
                        
                           
                              19.
                           
                           
                              
                                 Nume: SAFIA FARKASH AL-BARASSI
                              
                                 Titlu: indisponibil. Desemnare: indisponibil. Data nașterii: indisponibil. Locul nașterii: Al Bayda, Libia. Pseudonim cert: Safia Farkash Mohammed Al-Hadad, născută la 1 ianuarie 1953 (nr. pașaportului din Oman: 03825239). Pseudonim incert: indisponibil. Cetățenie: indisponibil. Nr. pașaport: 03825239. Număr național de identificare: Carte de identitate din Oman nr. 98606491. Adresă: Sultanatul Oman; localizare presupusă – Egipt. Inclusă pe listă la: 24 iunie 2011. Alte informații: Inclusă pe listă în conformitate cu punctul 15 din Rezoluția 1970 și cu punctul 19 din Rezoluția 1973 (interdicții de călătorie, înghețarea activelor).
                              
                                 Informații suplimentare
                              
                              O avere personală considerabilă, care ar putea fi utilizată în slujba regimului. Sora ei, Fatima FARKASH, este căsătorită cu ABDALLAH SANUSSI, șeful serviciului de informații militare libian.